CELEX: E2010J0012
Language: da
Date: 2011-06-28 00:00:00
Title: Domstolens Dom af 28. juni 2011 i sag E-12/10 — EFTA-Tilsynsmyndigheden mod Island (En kontraherende parts manglende opfyldelse af sine forpligtelser — fri udveksling af tjenesteydelser — direktiv 96/71/EF — udstationering af arbejdstagere — mindsteløn — fravær med løn i tilfælde af sygdom eller ulykke — ulykkesforsikring)

17.11.2011   
            
            
               DA
            
            
               Den Europæiske Unions Tidende
            
            
               C 336/20
            
         DOMSTOLENS DOM
   af 28. juni 2011
   i sag E-12/10
   EFTA-Tilsynsmyndigheden mod Island
   (En kontraherende parts manglende opfyldelse af sine forpligtelser — fri udveksling af tjenesteydelser — direktiv 96/71/EF — udstationering af arbejdstagere — mindsteløn — fravær med løn i tilfælde af sygdom eller ulykke — ulykkesforsikring)
   2011/C 336/14
   I sag E-12/10, EFTA-Tilsynsmyndigheden mod Island, angående PÅSTAND om, at det fastslås, at Island gennem opretholdelse af artikel 5 og 7 i lov nr. 45/2007 om de rettigheder og forpligtelser, der påhviler udenlandske virksomheder, der midlertidigt udstationerer arbejdstager i Island, samt om disse arbejdstageres arbejds- og ansættelsesvilkår har tilsidesat sine forpligtelser i henhold til artikel 36 i EØS-aftalen og artikel 3 i den retsakt, der er nævnt i punkt 30 i bilag XVIII til EØS-aftalen, dvs. Europa-Parlamentets og Rådets direktiv 96/71/EF af 16. december 1996 om udstationering af arbejdstagere som led i udveksling af tjenesteydelser, som tilpasset til EØS-aftalen ved protokol 1 hertil, har Domstolen, sammensat af præsidenten Carl Baudenbacher og dommerne Thorgeir Örlygsson og Per Christiansen (refererende dommer), afsagt dom den 28. juni 2011.
   Domskonklusionen lyder således:
   
               1)
            
            
               Island har gennem opretholdelse af artikel 5 og 7 i lov nr. 45/2007 om de rettigheder og forpligtelser, der påhviler udenlandske virksomheder, der midlertidigt udstationerer arbejdstagere i Island, samt om disse arbejdstageres arbejds- og ansættelsesvilkår tilsidesat sine forpligtelser i henhold til artikel 3 i Europa-Parlamentets og Rådets direktiv 96/71/EF af 16. december 1996 om udstationering af arbejdstagere som led i fri udveksling af tjenesteydelser.
            
         
               2)
            
            
               Island tilpligtes at betale sagens omkostninger.